CELEX: 62008CN0105
Language: el
Date: 2008-03-06 00:00:00
Title: Υπόθεση C-105/08: Προσφυγή που ασκήθηκε στις 6 Μαρτίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/15
            
         Προσφυγή που ασκήθηκε στις 6 Μαρτίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-105/08)
   (2008/C 116/26)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: R. Lyal και M. Afonso)
   
      Καθής: Πορτογαλική Δημοκρατία
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, φορολογώντας τους τόκους που καταβάλλονται στο εξωτερικό βαρύτερα απ' ό,τι τους τόκους που καταβάλλονται σε πρόσωπα έχοντα την έδρα τους στην πορτογαλική επικράτεια, επιβάλλει περιορισμούς στην ελεύθερη παροχή υπηρεσιών ενυπόθηκου ή άλλου δανεισμού από χρηματοπιστωτικά ιδρύματα εδρεύοντα σε άλλα κράτη μέλη ή σε κράτη συμβαλλόμενα στη Συμφωνία ΕΟΧ και, συνεπώς, παρέβη τις υποχρεώσεις που υπέχει από τα άρθρα 49 ΕΚ και 56 ΕΚ και από τα άρθρα 36 και 40 της Συμφωνίας ΕΟΧ·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Ο Código do Imposto sobre o Rendimento das Pessoas Colectivas (CIRC) [Κώδικας φόρου εισοδήματος νομικών προσώπων] καθιερώνει διάφορη φορολογική μεταχείριση των εισοδημάτων από τόκους καταβαλλόμενους σε χρηματοπιστωτικά ιδρύματα, αναλόγως του αν αυτά εδρεύουν ή όχι στην πορτογαλική επικράτεια.
   Η φορολόγηση στην Πορτογαλία των τόκων που καταβάλλονται σε χρηματοπιστωτικά ιδρύματα εδρεύοντα στην αλλοδαπή καταλήγει σε πραγματική φορολογική επιβάρυνση κατά πολύ υψηλότερη εκείνης που βαρύνει τις φορολογούμενες επιχειρήσεις που εδρεύουν στην Πορτογαλία για παρόμοια εισοδήματα. Κατ' αυτόν τον τρόπο, η εθνική νομοθεσία αφενός μεν αποτρέπει τα χρηματοπιστωτικά ιδρύματα που εδρεύουν στο εξωτερικό από του να προσφέρουν στην πορτογαλική αγορά τις υπηρεσίες τους ενυπόθηκου ιδίως δανεισμού, αφετέρου δε εμποδίζει τους κατοίκους Πορτογαλίας να προσφεύγουν στις υπηρεσίες δανεισμού που θα μπορούσαν να τους προσφέρουν τα εν λόγω ιδρύματα. Γι' αυτό, η νομοθεσία αυτή επιφέρει περιορισμό των θεμελιωδών ελευθεριών που προβλέπουν τα άρθρα 49 ΕΚ και 56 ΕΚ και των αντιστοίχων άρθρων της Συμφωνίας ΕΟΧ.